Document ID: /fineweb-2-swissfilter-quality_10-filterrobots/filtered/02038.jsonl.gz/4255

Perquai ha la suprastanza da Tujetsch fatg vegnir l’expert sin il plaz per discutar mesiras. L’expert è Rolf Bütikofer che ha planisà il lai. Ils pileschs (respectiv verms pitschens ch'èn parasits dals schnecs) sajan là nua che l’aua saja pli chauda. Quai saja dapertut uschè. Tgi che fetschia bogn possia sa proteger cun unscher en ina crema ubain far la duscha. In’autra mesira saja da laschar ir inpau aua ord il lai per laschar siar si parts agl ur.
Ils peschs pitschens ha ina persuna mess en l’aua, e quai saja scumandà, ha Andreas Pfister ditg. El fa part da la direcziun da la vischnanca da Tujetsch. El appelleschia da na betg far da quai en l’avegnir.